# Årsberetning 2017, Årvoll Freeski

**Leder:** Hilde Foss Christensen

**Kasserer:** Magnhild Almås

**Styremedlemmer i Jibbegruppa:**

* Michael Olofsson (Webansvarlig)
* Ove Morten Stalheim (Hovedtrener)
* Laila Skaiaa (altmuligkvinne)
* Tone Terum (bakkekontakt)

**Hovedtrener:** Ove Morten Stalheim

**Trenere, i jobb for oss hele- eller deler av året:** Haakon Aavik, Martin K. Hovden, August Melbye, Jonas Frisell, Christopher Berman, Karina Wang og Matheo Olsen.

**Antall aktive deltagere:**

Skisesong på våren 2017: 46 deltagere. Barmarkstrening på høst 2017: 46 deltagere.

Vi har opprettholdt antall utøvere fra sesongen 2016/17, men har hatt en utskifting på ca 10 aktive medlemmer. En helhetsvurdering tilsier at dette er en god størrelse på gruppen. Vi har ved årskiftet ingen på venteliste. Deltagergruppa er ung; alle er født i perioden 2004-2009. Vi har en god jentegruppe på 11 aktive jenter.

**Aktiviteter for utøvere:**

**Skisesongen 2017:**

* Vinter 2017: Skitrening tirsdager og torsdager i Oslo skisenter. Det ble en kort og noe vanskelig sesong på grunn av vær og forhold i bakken. Vi arrangerte flere treninger i Varingskollen i januar og februar pga manglende snø i Grefsenkleiva.
* To skiturer til Vierli og Geilo: 24.-26.mars og 1.-3.desember. Disse turene var kjempesuksesser med omtrent 60 store og små i reisefølget fra Årvoll begge gangene.
* I februar-mars arrangerte vi to såkalte «Karusellrenn» for medlemmer av Årvoll Freeski med jibbekonkurranse, musikk, poenggivning og høy stemning. Siste og avsluttende karusellrenn var også årets klubbrenn. Rett i etterkant av Klubbrennet markerte vi sesongavslutning med pokaler til alle, pølser, brus og kaker og kåring av klubbmester – som i 2017 ble Mons Melbye i gutteklassen og Anna Stalheim-Nordli i jenteklassen. Takk til trenere og foreldre for innsats i forbindelse med rennet.

**Barmarkstrening 2017:**

* Barmarkstrening fem onsdager våren 2017 i lekesalen på Årvoll skole med trampoline og trampet.
* En treningssamling i Heminghallen på våren og fire på høsten
* Barmarkstrening i lekesalen på Årvoll skole med trampoline og trampet fra september til desember onsdager kl. 18:00 - 21:00 fordelt på tre partier.

**Administrative aktiviteter:**

* Økonomien i gruppen i 2017 har vært god. Det vises til vedlagt regnskap. Overskuddet føres videre til 2018 da en større del av dette er innbetalt treningsavgift for vinter/vårsemesteret 2018.
* Med bakgrunn i den gode økonomien i klubben ble årsavgiften satt ned fra 2750,- til 2500,-, og det ble investert i Airtrack til barmarkstreningen innendørs.
* Årsmøtet i Årvoll Freeski ble avholdt 6. mars. Regnskap og årsberetning for 2017, budsjett og planer for 2018 ble godkjent. Det vises for øvrig til vedlagt referat fra årsmøtet for 2017.
* Det er ikke utbetalt styrehonorar i 2017. Årsregnskapet viser et planlagt underskudd på kr -7.614,-.

Oslo 12.02.2018

Hilde Foss Christensen

/leder Årvoll Freeski